Meie seltskond oli kahanenud kolmeks tüdrukliikmeks- Daki, mina ja Evu. Vahelduva eduga olid meil seal ka erinevaid meesliikmeid. Daki vihtus tantsu, mina ja Evu valvasime kohti. Meditsiinilistel põhjustel olin ma kaine, nii et ei viitsinud ka väga. Minu koha valvamine nägi välja siis selline, et ma laotasin oma jalad üle kahe puki. Tähtis on see selle pärast, et mul oli seljas seelik  ja võrksukad. Nii ma siis sain kõvasti tähelepanu. Üks tüüp küsis, kas ta võib mu sukki katsuda. Katsu aga viisakalt. Järgmine ring kui ta tagasi tuli, küsis ta kas ta võib mu jalgu suudelda ja kukkus siis mu säärt suudlema. Ma ehmatasin ikka päris korralikult ära, sest ta kasutas seal juures keelt. Nagu, et mismõttes?! Pärast seda küsis, et kas ta mind suudelda võib aga selle peale saatsin ma ta kuu peale. Ta tegi veel mõned nõrgad katsed ja rääkis, et tüdruk jättis ta maha ja et ta ei saa aru miks. Mis  siis, et tüdrukut pettis aga ta ju armastas teda ja see on oluline. Õnneks saabusid Daki ja meie üks Zavoodist sebitud uutest meessõpradest ja tüüp lahkus.